140. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1117071/5723/1753/Α0014 ΠΟΛ.  1284 της 30 Οκτ./12 Νοεμ. 1996 (ΦΕΚ Β΄  1028) Τεκμαρτός Υπολογισμός Φ.Π.Α. στα έσοδα από εκμετάλλευση Ε.Δ.Χ. αυτ/του (ΤΑΧΙ). Έχοντας υπόψη: 1.Τις παρακάτω διατάξεις του Νόμ. 1642/86, όπως ισχύουν: α)Της παρ. 2 του άρθρ. 54 και β)της παρ. 3 του άρθρ. 58. 2.Την ανάγκη απλοποίησης της διαδικασίας απόδοσης του Φ.Π.Α. από τους εκμεταλλευτές Ε.Δ.Χ. αυτοκινήτων. 3.Τη σύμφωνη γνώμη των επαγγελματικών οργανώσεων που εκπροσωπούν τους υποκειμένους στο Φ.Π.Α. εκμεταλλευτές Ε.Δ.Χ. αυτοκινήτων. 4.Την αριθμ. 11007147/1239/0006Α΄/4.10.1996 (ΦΕΚ 922 Β)/7.10.1996 κοινή απόφαση του Πρωθυπουργού και Υπουργού Εθνικής Οικονομίας- Οικονομικών, με την οποία μεταβιβάζονται αρμοδιότητες του Υπουργού στους Υφυπουργούς Οικονομικών. 5.Τις αριθμ. πρωτ. 1098085/8011/0014 ΠΟΛ. 1249/20.7.93, 1121998/9961/0014 ΠΟΛ. 1313/23. 9.93. 1135060/11403/2354/0014/20.4.95, 1123371/ 5666/1844/Α0014/ΠΟΛ. 1279/3.11.95 Α.Υ .Ο. και τις Ε.Δ.Υ .Ο. 1050218/4606/961/0014 ΠΟΛ. 1103/3. 5.94 και 1049766/2373/Α0014 ΠΟΛ. 1117/18.4.95. 6.Ότι από τις διατάξεις της απόφασης αυτής θα προκύψουν έσοδα για τον κρατικό προϋπολογισμό, αποφασίζουμε: Άρθρ.1.-Το ποσό του φόρου προστιθέμενης αξίας που οφείλεται για το έτος 1996 για κάθε Ε.Δ.Χ. αυτοκίνητο προσδιορίζεται σε: α)75.000 δρχ. προκειμένου για Ε.Δ.Χ. αυτοκίνητα που έχουν την έδρα τους: αα)Στην περιοχή Αθηνών - Πειραιώς - περιχώρων, όπως αυτή προσδιορίζεται με την περίπτ. α΄ της παρ. 2 του άρθρ. 1 του Νόμ. 1437/84 (ΦΕΚ 59 Α)και περιλαμβάνει τους Δήμους και τις Κοινότητες που εμφαίνονται στο συνημμένο πίνακα Ι της παρούσας απόφασης και ββ)Στους δήμους και τις κοινότητες που περιλαμβάνονται στην εκάστοτε ενιαία διοικητική μονάδα της πόλης της Θεσσαλονίκης, όπως αυτή προσδιορίζεται από την παρ. β΄ του ίδιου άρθρου και Νόμου. Σελ. 358,818(α) Τεύχος 1329 Σελ. 26 β)65.000 δρχ. προκειμένου για Ε.Δ.Χ. αυτοκίνητα (ΤΑΧΙ) που έχουν την έδρα τους σε περιοχές Δήμων και Κοινοτήτων με πληθυσμό από 4.000 κατοίκους και άνω. γ)Σε 45.000 δρχ. προκειμένου για Ε.Δ.Χ. αυτοκίνητα (ΤΑΧΙ), που έχουν την έδρα τους σε Δήμους, Κοινότητες ή οικισμούς αυτών, με πληθυσμό κάτω από 4.000 κατοίκους. Άρθρ.2.-1.Ο φόρος του προηγούμενου άρθρου θα καταβληθεί σε μία δόση μέχρι την 10.12.1996. 2.Υπόχρεως για την καταβολή του φόρου στο Δημόσιο είναι ο εκμεταλλευτής του Ε.Δ.Χ. αυτοκινήτου. Έκαστος των συν/τών ευθύνεται εξ αδιαιρέτου για ολόκληρο το ποσό έναντι του Δημοσίου, υπόχρεος δε για την καταβολή ολόκληρου του ποσού Φ.Π.Α. που ορίζεται ανωτέρω στο άρθρ. 1 της παρούσας απόφασης είναι: Ο ιδιοκτήτης που έχει το μεγαλύτερο ποσοστό συνιδιοκτησίας και σε περίπτωση ίσου ποσοστού συνιδιοκτησίας μεταξύ των συνιδιοκτητών, ο συνιδιοκτήτης εκείνος, το επώνυμο του οποίου αλφαβητικά προηγείται του επωνύμου των άλλων συνιδιοκτητών στην άδεια κυκλοφορίας του αυτοκινήτου. 3.Αρμόδια Δ.Ο.Υ . για την είσπραξη του ποσού Φ.Π.Α. που οφείλεται για κάθε Ε.Δ.Χ. αυτοκίνητο για το έτος 1996 είναι Δ.Ο.Υ . που είναι αρμόδια για την βεβαίωση των τελών κυκλοφορίας του αυτοκινήτου αυτού, δηλαδή η Δ.Ο.Υ . στην οποία τηρείται ο φάκελλος του αυτοκινήτου. 4.Για την καταβολή του φόρου υποβάλλεται έκτακτη περιοδική δήλωση Φ.Π.Α. στην αρμόδια Δ.Ο.Υ . 28.Ζ.ζ.140 Φόρος Προστιθέμενης Αξίας 5.Σε περίπτωση μη καταβολής του φόρου μέσα στην προβλεπόμενη από την παρ. 1 προθεσμία, εκδίδεται σχετική πράξη επιβολής του φόρου επ’ ονόματι των υποχρέων ανάλογα με τα ποσοστά συνιδιοκτησίας εκάστου εφαρμοζομένων των διατάξεων των αρθρ. 47 και 48, παρ. 2 του Νόμ. 1642/86. 6.Οι εκμεταλλευτές Ε.Δ.Χ. αυτοκινήτων δεν έχουν υποχρέωση σύνταξης περιοδικής εκκαθάρισης, ούτε υποβολής εκκαθαριστικής δήλωσης για την καταβολή του τεκμαρτώς προσδιοριζόμενου ποσού, και δεν παρέχεται δικαίωμα έκπτωσης του φόρου που έχει επιβαρύνει τις πάσης φύσεως εισροές τους στην περίπτωση αυτή, δεδομένου ότι οι εισροές τους έχουν ληφθεί υπόψη στη διαμόρφωση του προς απόδοση προσδιοριζόμενου ποσού Φ.Π.Α. 7.Για τον προσδιορισμό του προς καταβολή ποσού σύμφωνα με τις διατάξεις της παρούσας, δεν λαμβάνονται υπόψη ποσά που εισπράχθηκαν με βάση εκδοθέντα φορολογικά στοιχεία του Κ.Β.Σ., για τα οποία υπάρχει αυτοτελής υποχρέωση για καταβολή του αναλογούντος σ’ αυτά Φ.Π.Α. Η καταβολή του φόρου αυτού πραγματοποιείται με έκτακτη περιοδική δήλωση Φ.Π.Α., σύμφωνα με την ΕΔΥΟ υπ’ αρ. πρωτ. 1038102/1768/491/0014/ ΠΟΛ. 1107/27.3.1996 (οδηγίες συμπλήρωσης του κωδ. 012-7, ε). 8.Στις ρυθμίσεις της απόφασης αυτής δεν περιλαμβάνονται τα έσοδα που πραγματοποιούν εκμισθωτές ή ιδιοκτήτες εφόσον δεν είναι και εκμεταλλευτές των ανωτέρω μεταφορικών μέσων (ΤΑΧΙ), οι οποίοι και υπάγονται στις γενικές διατάξεις του Νόμ. 1642/86, όπως ισχύει. 9.Επίσης στις ρυθμίσεις της απόφασης αυτής δεν περιλαμβάνονται οι εκμεταλλευτές των ανωτέρω μεταφορικών μέσων (ΤΑΧΙ), οι οποίοι τηρούν τα προβλεπόμενα από τις διατάξεις του Κ.Β.Σ. βιβλία, εκδίδουν τα νόμιμα στοιχεία και υποβάλλουν τις δηλώσεις του άρθρ. 31 (περιοδικές δηλώσεις Φ.Π.Α. και εκκαθαριστική δήλωση) για το σύνολο της δραστηριότητάς τους για τους οποίους έχουν εφαρμογή οι γενικές διατάξεις του Νόμ. 1642/86. Άρθρ.3.-Τα ποσά του φόρου (Φ.Π.Α.) που τυχόν έχουν καταβληθεί στην αρμόδια Δ.Ο.Υ . από τους εκμεταλλευτές Ε.Δ.Χ. αυτοκινήτων για το έτος 1996 βάσει της Α.Υ .Ο. υπ’ αρ. πρωτ. 1123371/5666/1844/Α0014/3.11.95 ΠΟΛ. 1279 συμψηφίζονται με τα ως άνω οφειλόμενα ποσά του άρθρ. 1 της παρούσας απόφασης. 